Πέτερις Στούτσκα

Ο Πέτερις Στούτσκα (λιθουανικά: Pēteris Stučka, σε ρωσική εκδοχή Πιότρ Ιβάνοβιτς Στούσκα, Пётр Ива́нович Сту́чка) ήταν ηγετικό στέλεχος των κομμουνιστών της Λετονίας.

Γεννήθηκε στις 26 Ιουλίου 1865 στο διαμέρισμα Κόκνεσε του κυβερνείου της Λιβόνια, κοντά στη Ρίγα της σημερινής Λετονίας. Σπούδασε νομικά και έκανε σημαντική καριέρα στη Σοβιετική Ένωση.

Από το 1923 έως το θάνατό του διετέλεσε Πρώτος Πρόεδρος του Ανώτατου Δικαστηρίου της ΕΣΣΔ. Διετέλεσε επίσης Κομισάριος Δικαιοσύνης της ΕΣΣΔ το 1918 και από το 1930 έως το 1932.

Το 1921 δημοσίευσε το έργο «Ο επαναστατικός ρόλος του δικαίου και του κράτους» που θεωρείται μια από τις βασικές μελέτες της μαρξιστικής θεωρίας του δικαίου, μεταφρασμένη και στα ελληνικά. 

Ο Στούτσκα διαφοροποιήθηκε σε πολλά σημεία από τον επίσης σοβιετικό νομικό Γιεβγκένι Πασουκάνις. Κατά τον Στούτσκα, είναι δυνατή η ύπαρξη ενός προλεταριακού δικαίου και θεωρεί εσφαλμένη τη θέση του Πασουκάνις περί αποκλειστικά αστικού χαρακτήρα του δικαίου, θέση που ο Στούτσκα αποκαλεί «νομικό μηδενισμό». 

Είχε έντονη ακαδημαϊκή δραστηριότητα ως μέλος της Σοσιαλιστικής Ακαδημίας, δημοσιεύοντας νομικές εργασίες και οργανώνοντας συλλογικά έργα και περιοδικά. Πέθανε στις 25 Ιανουαρίου 1932 στη Μόσχα.

Ακολούθως, η σταλινική ηγεσία τον κατηγόρησε για παρεκκλίσεις από την επίσημη θεωρητική γραμμή και καταδίκασε τις απόψεις του.

 Εργογραφία 
 Στούτσκα, Π. Ι. Ο επαναστατικός ρόλος του δικαίου και του κράτους. Αθήνα: Σύγχρονη Εποχή 1992.
 Stučka, P. Die revolutionäre Rolle von Recht und Staat. Frankfurt a.M.: Suhrkamp, 1969.
 Stuchka, P.I.  Selected Writings on Soviet Law and Marxism (eds. R. Sharlet, P. Maggs, P. Beirne.), Armonk: Sharpe, 1988.
 Stutschka, P. Das Problem des Klassenrechts und der Klassenjustiz; Hamburg: C. Heym Nachf., 1922.
 Пётр Сту́чка. Труды по теории государства и права, гражданскому праву.
 Пётр Сту́чка. Пять месяцев Социалистической Советской Латвии: Сборник статей и заметок. Ч. 1-2. — Псков, 1919, 1921.

Παραπομπές

Κατηγορία:Λετονοί